Kinnitatud hoolekogu 30.01.2019. a koosoleku nr 5 otsusega nr 1

**Alu Kooli lasteaia kodukord.**

Alu Kooli lasteaia kodukord on kehtestatud „ Koolieelse lasteasutuse seaduse“,

„Tervisekaitsenõuded koolieelses lasteasutuses tervise edendamisele ja päevakavale“, Alu Kooli põhimääruse ja Alu Kooli lasteaia õppekava alusel.

1. **Üldsätted**

1.1. Kodukord on avalikustatud lasteaia veebilehel ja on lasteaias paberkandjal tutvumiseks kättesaadav.

 1.2. Kodukord on lastele, vanematele ja lasteasutuse töötajatele täitmiseks kohustuslik.

1. **Lapse saabumine ja lahkumine, lapse puudumine**
	1. Lapsevanem toob lapse lasteaeda enne õppe-ja kasvatustegevuste algust ja viib sealt ära endale sobival ajal, järgides lasteaia päevakava.
	2. Lapsevanem annab isiklikult lapse üle rühma töötajale ning järele tulles võtab lapse vastu rühma töötajalt.
	3. Lapsevanem ei saada last üksinda värava tagant lasteaeda või trepist üles teisele korrusele ning ei edasta teateid õpetajale lapse kaudu, vaid teeb seda isiklikult.
	4. Päeva lõpus, nii rühmast kui õuest lahkudes, jäetakse õpetajaga nägemist. Laps viiakse lasteaia territooriumilt ära õpetajat eelnevalt teavitades.
	5. Kui lapsevanem viibib koos lapsega lasteaia territooriumil, siis vastutab lapse eest lapsevanem
	6. Rühma töötajal on õigus laps üle anda ka vanemate poolt eelnevalt tutvustatud ja volitatud esindajatele.
	7. Rühma töötajal on keelatud last anda üle alaealisele või selleks volitamata isikule.
	8. Eriolukordades, kui lapsevanem ei jõua lapsele järgi õigeaegselt, on tal kohustus sellest teavitada rühma töötajat lasteaia kontakttelefonil.
	9. Kui lapsele ei ole lasteaia lahtioleku ajal järgi tuldud, ootab rühma töötaja lapsevanemat (määratud aeg) peale lasteaia sulgemist. Samal ajal proovib rühma töötaja telefoni teel kontakti saada lapse vanematega või volitatud esindajatega ning teavitab olukorrast direktorit. Kui ka siis pole lapsevanem lapsele järele tulnud, teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi.

2.10. Lapsevanem teavitab rühma õpetajat, kui laps haigestub või mingil muul põhjusel ei tule lasteaeda.

1. **Lapse tervise, heaolu ja arengu toetamine**
	1. Lapsevanem informeerib lasteaia direktorit kirjalikult lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe-ja kasvatustegevuse korraldust.
	2. Lasteaia töötajad kujundavad erivajadustega lastele koostöös lasteaia pidaja ja kohaliku omavalitsusega laste arengut soodustava ja võimalustele vastava keskkonna.
	3. Lasteaeda ei lubata last, kui lapse terviseseisund võib kahjustada lapse enda või teiste tervist.
	4. Rühma töötaja jälgib lapse terviseseisundit lasteasutusse vastuvõtul ja seal viibimise ajal ning teavitab lapse tervise-või käitumishäiretest lapsevanemat ja vajadusel lasteaia direktorit.
	5. Lasteaias ei anta lapsele ravimeid. Kui arst on lapse kroonilise terviserikke korral määranud lapsele ravimite manustamise, võib erandjuhul (nt suhkruhaigele) lasteasutuses anda ravimeid arsti määratud annuses üksnes vanema kirjaliku teatise alusel direktori määratud lasteasutuse pedagoogi poolt.
	6. Lapse nakkushaigusesse haigestumisest on vajalik teavitada õpetajat esimesel võimalusel
	7. Lapsel peavad kaasas olema isiklikud hügieenivahendid (kamm, taskurätt, vajadusel vahetuspesu).
	8. Lapsel peavad olema libisemiskindla tallaga ja kindlalt jalas püsivaid jalanõud, et vähendada komistamis-ja kukkumisohtu.
	9. Lapsel on õueriided, peakate ja jalanõud lähtuvalt ilmastikust.
	10. Lapse riietel ei tohi olla ohtlikke pikki nööre, salle jt ohtlikke detaile.
	11. Lapsel on kapis vahetusriided juhuks, kui riided saavad märjaks või määrduvad.
	12. Lapse lasteaias haigestumise või vigastuse korral kutsub lasteaia töötaja vajadusel kiirabi ja võtab ühendust lapse vanemaga. Lapsevanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.
	13. Nakkushaiguse kahtlusega laps tuleb lasteaia töötajal võimaluse korral eraldada teistest lastest, kuid teda ei tohi paigutada üksinda eraldi ruumi.
	14. Lasteaia direktor avaldab vanematele teate lasteasutuses levivast nakkushaiguse puhangust või juhtumist, nimetamata seejuures haigestunud ja nakkuskahtlusega laste nimesid.
	15. Nakkushaiguste esinemise perioodil rakendatakse lasteaias eri puhastuskorda ja kätepesemise nõudeid, järgides Terviseameti juhiseid.
	16. Soodsate ilmastikutingimuste korral peab võimalikult palju laste tegevusi toimuma lasteaias õues.
2. **Turvalisuse tagamine**
	1. Lasteaia töötajad loovad lasteaias füüsilise ja psühhosotsiaalse keskkonna, mis on ohutu, turvaline ja pakub lastele erinevaid mängu-, õpi-ja loovtegevuse ning kehalise aktiivsuse edendamise võimalusi.
	2. Lasteaias on mängu-ja võimlemisvahendeid, mille konstruktsioon, mõõtmed ja pindade viimistlus vastavad lapse eale ja kasvule ning tagavad ohutu kasutuse. Ronimisredeleid, spordi-ja mänguväljaku ning võimlemisvahendeid on kontrollitud tootja juhendite kohaselt.
	3. Lasteaia mööbel on paigutatud nii, et on välditud vigastuste tekkimine ja lastel on võimalikult palju ruumi mängimiseks.
	4. Laste väljapääs lasteaia ruumidest ja territooriumilt lasteaia töötaja teadmata ning võõraste isikute omavoliline pääs lasteaia ruumidesse on keelatud.
	5. Lasteaia töökorraldusega on tagatud, et kogu rühma tööaja jooksul vastavad õpetaja või õpetajat abistava töötaja ja laste suhtarvud koolieelse lasteasutuse seaduses sätestatud piirnormidele.
	6. Laste puhke-või magamise ajal on laste juures üks rühma töötaja.
	7. Kui laste õuesoleku ajal on ühel rühmatöötajal põhjendatud vajadus minna osade lastega tuppa, peab teine rühma töötaja tagama ülejäänud rühma laste turvalisuse õuealal.
	8. Kui lapsevanem on kaasas ühisüritustel, väljasõitudel, õppekäikudel, siis vastutab oma lapse eest lapsevanem.
	9. Laste ujulasse, basseini, veekeskusesse või veekogu avalikku supluskohta suplema viimisel on vähemalt **iga seitsme lapse kohta pedagoog**, treener või täiskasvanu, kes jälgib pidevalt lapsi ja juhendab vees toimuvaid tegevusi ning osutab vajaduse korral abi.

4.10. Õppekäigu ajal tänaval liigeldes on lapsed ja rühma töötajad helkurvestides ning õppekäigul osaleb alati õpetaja abi.

* 1. Turvalisuse tagamiseks valvavad lasteaia õueala valvekaamerad.
	2. Lapsevanemad, lasteaia töötajad ja lapsed sulgevad enda järel väravad, et tagada laste turvalisus.
	3. Lasteaia õueala ja majandusõu on motoriseeritud liiklusvahenditele suletud, va lasteaeda teenindavale transpordivahenditele, kellel on vastav luba.
	4. Lasteaia mängualale ei sõida lapsed, lapsevanemad ega töötajad jalgratastel, vaid lükkavad ratast käekõrval.
	5. Kui vanem annab lapsele kaasa laste jalgratta, siis jalgratta toomise ja viimise eest vastutab vanem. Jalgrattaga sõites peab laps kandma kiivrit.
	6. Lasteaeda ei tooda kaasa lapsele ohtlikke ja vägivaldseid mänge õhutavaid mänguasju.
	7. Lapsel on lubatud lasteaeda kaasa tuua oma mänguasju vastavalt rühmas kokkulepitud reeglitele. Rühma töötaja ei vastuta kodust kaasa toodud mänguasja kadumise või purunemise eest.
	8. Lasteaias pildistatakse või filmitakse lapsi õppekasvatustegevuse käigus vanemate teadmisel. Pildid ja filmid on asutusesiseseks kasutamiseks rühmades ning e-lasteaia keskkonnas. Vanem, kes ei soovi oma lapse jäädvustamist, teavitab sellest kirjalikult lasteaia direktorit.
	9. Lapsed, lapsevanemad ja lasteaiatöötajad on kohustatud viivitamatult teavitama rühma töötajat või lasteasutuse direktorit laste ja lasteasutuse töötajate vaimset ja füüsilist turvalisust ohustavatest olukordadest.
	10. Laste ja lasteasutuse töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteaia kriisimeeskonna poolt vastavalt hädaolukorra lahendamise plaanile.
1. **Toitlustamine**
	1. Toitlustame lasteaias 3 x, vastavalt päevakavale. Hilisem toidukord on õhtuoode, õhtusööki pakub lapsevanem veel kodus.
	2. Rühmade telefoni numbrid: **Kaisukarud** 56 252093, **Mürakarud** 56 298928, **Päikesejänkud** 58 190988, **Naerulinnud** 56 233073, **Metsapõnni** 489 4809.
	3. Puudumise korral tehakse toitlustuskulu ümberarvestus alates teisest päevast.
	4. Kui aga lapsevanem teatab puudumisest puudumisele eelneval päeval kella 9.00, tehakse toitlustuskulu ümberarvestus teatamisele järgnevast päevast.
	5. Lapsevanemal on võimalik avalduse alusel loobuda ühest või mitmest toidukorrast.
	6. Toitlustuskulu kompenseerimise määrab vallavalitsuse sotsiaalkomisjon vanema avalduse alusel.
	7. Kui laps on allergiline mõne toidu suhtes, palun teatage kohe rühmaõpetajale.
2. **Arvete tasumine**
	1. Koolitus- ja toitlustuskulu tasutakse vallavalitsuse teatise alusel hiljemalt iga kuu 25. kuupäevaks vallavalitsuse arvelduskontole EE811010802000088003.
	2. Kindlasti palun märkida kviitungil olev viitenumber, mis on igal lapsel personaalne, samuti erinevate perenimede korral, kes maksab kelle eest!
	3. Kõikidest makseraskustest ja maksetega hilinemistest palun teatage direktorile 486 8326, 55 694827.
	4. Arusaamatuste korral lahendatakse pretensioonid direktori ja vallavalitsuse raamatupidajaga.
	5. Arveid on võimalik tasuda ka sularahas Rapla valla kassasse.
3. Kodukord hakkab kehtima alates 15.02.019.a